title: A Bizottság (EU) 2018/100 végrehajtási irányelve (2018. január 22.) a 2002/53/EK tanácsi irányelv 7. cikkéhez és a 2002/55/EK tanácsi irányelv 7. cikkéhez végrehajtási intézkedéseket megállapító 2003/90/EK és 2003/91/EK irányelvnek az egyes mezőgazdasági növényfajok és zöldségfajok fajtáinak vizsgálata keretében minimálisan vizsgálandó jellemzők és a vizsgálat minimumfeltételei tekintetében történő módosításáról (EGT-vonatkozású szöveg. )

text:
               23.1.2018

               HU

               Az Európai Unió Hivatalos Lapja

               L 17/34

         A BIZOTTSÁG (EU) 2018/100 VÉGREHAJTÁSI IRÁNYELVE
   (2018. január 22.)
   a 2002/53/EK tanácsi irányelv 7. cikkéhez és a 2002/55/EK tanácsi irányelv 7. cikkéhez végrehajtási intézkedéseket megállapító 2003/90/EK és 2003/91/EK irányelvnek az egyes mezőgazdasági növényfajok és zöldségfajok fajtáinak vizsgálata keretében minimálisan vizsgálandó jellemzők és a vizsgálat minimumfeltételei tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági növényfajok közös fajtajegyzékéről szóló, 2002. június 13-i 2002/53/EK tanácsi irányelvre (1) és különösen annak 7. cikke (2) bekezdésének a) és b) pontjára,
   tekintettel a zöldségvetőmagok forgalmazásáról szóló, 2002. június 13-i 2002/55/EK tanácsi irányelvre (2) és különösen annak 7. cikke (2) bekezdésének a) és b) pontjára,
   mivel:

               (1)

               A Bizottság a 2003/90/EK (3) és a 2003/91/EK (4) irányelvek elfogadásával kívánta biztosítani, hogy a tagállamok által nemzeti fajtajegyzékükbe felvett fajták a minimálisan vizsgálandó jellemzők és a vizsgálat minimumfeltételei vonatkozásában megfeleljenek a Közösségi Növényfajta-hivatal (CPVO) által megállapított előírásoknak, amennyiben ilyen előírások léteznek. Azon fajták esetében, amelyekre nem vonatkoznak CPVO-előírások, a szóban forgó irányelvek úgy rendelkeznek, hogy az Új Növényfajták Oltalmára Létesült Nemzetközi Szövetség (UPOV) iránymutatásait kell alkalmazni.

               (2)

               A 2003/90/EK és a 2003/91/EK irányelv legutóbbi, az (EU) 2016/1914 bizottsági végrehajtási irányelv (5) általi módosítása óta a CPVO és az UPOV további előírásokat és iránymutatásokat állapított meg, illetve már létezőket naprakésszé tett.

               (3)

               A 2003/90/EK és a 2003/91/EK irányelvet ezért ennek megfelelően módosítani kell.

               (4)

               Az ezen irányelvben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT AZ IRÁNYELVET:
   1. cikk
   A 2003/90/EK irányelv I. és II. melléklete helyébe az ezen irányelv mellékletének A. részében foglalt szöveg lép.
   2. cikk
   A 2003/91/EK irányelv mellékleteinek helyébe az ezen irányelv mellékletének B. részében foglalt szöveg lép.
   3. cikk
   A 2018. szeptember 1. előtt megkezdett vizsgálatok esetében a tagállamok alkalmazhatják a 2003/90/EK és a 2003/91/EK irányelvnek az ezen irányelv által történő módosítás előtt hatályos szövegét.
   4. cikk
   A tagállamok legkésőbb 2018. augusztus 31-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.
   A tagállamok ezeket a rendelkezéseket 2018. szeptember 1-jétől alkalmazzák.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   5. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   6. cikk
   Ennek az irányelvnek a tagállamok a címzettjei.

      Kelt Brüsszelben, 2018. január 22-én.

            a Bizottság részéről

            az elnök

         Jean-Claude JUNCKER

      (1)  HL L 193., 2002.7.20., 1. o.

      (2)  HL L 193., 2002.7.20., 33. o.

      (3)  A Bizottság 2003/90/EK irányelve (2003. október 6.) a 2002/53/EK tanácsi irányelv 7. cikkének alkalmazásában egyes mezőgazdasági növényfajok fajtái esetében minimálisan vizsgálandó jellemzők és a vizsgálat minimumfeltételei vonatkozásában a végrehajtási intézkedések meghatározásáról (HL L 254., 2003.10.8., 7. o.).

      (4)  A Bizottság 2003/91/EK irányelve (2003. október 6.) a 2002/55/EK tanácsi irányelv 7. cikkének alkalmazásában a zöldségfajok egyes fajtáinak a vizsgálatakor minimálisan figyelembe vett jellemzők és a vizsgálat elvégzésének minimumkövetelményei tekintetében történő végrehajtási intézkedések meghatározásáról (HL L 254., 2003.10.8., 11. o.).

      (5)  A Bizottság (EU) 2016/1914 végrehajtási irányelve (2016. október 31.) a 2002/53/EK tanácsi irányelv 7. cikkéhez és a 2002/55/EK tanácsi irányelv 7. cikkéhez végrehajtási intézkedéseket megállapító 2003/90/EK és 2003/91/EK irányelvnek az egyes mezőgazdasági növényfajok és zöldségfajok fajtáinak vizsgálata keretében minimálisan vizsgálandó jellemzők és a vizsgálat minimumfeltételei tekintetében történő módosításáról (HL L 296., 2016.11.1., 7. o.)

      MELLÉKLET

         A. RÉSZ

      „
            I. MELLÉKLET

               Az 1. cikk (2) bekezdésének a) pontjában említett azon fajok jegyzéke, amelyeknek meg kell felelniük a Közösségi Növényfajta-hivatal (CPVO) által meghatározott technikai előírásoknak
                (1)

                        Tudományos név

                        Közönséges név

                        CPVO-előírás

                           Festuca arundinacea Schreb.

                        Nádképű csenkesz

                        TP 39/1, 2015.10.1.

                           Festuca filiformis Pourr.

                        Finomlevelű juhcsenkesz

                        TP 67/1, 2011.6.23.

                           Festuca ovina L.

                        Juhcsenkesz

                        TP 67/1, 2011.6.23.

                           Festuca pratensis Huds.

                        Réti csenkesz

                        TP 39/1, 2015.10.1.

                           Festuca rubra L.

                        Vörös csenkesz

                        TP 67/1, 2011.6.23.

                           Festuca trachyphylla (Hack.) Krajina

                        Keménylevelű csenkesz

                        TP 67/1, 2011.6.23.

                           Lolium multiflorum Lam.

                        Olasz perje

                        TP 4/1, 2011.6.23.

                           Lolium perenne L.

                        Évelő perje

                        TP 4/1, 2011.6.23.

                           Lolium × hybridum Hausskn.

                        Hibrid perje

                        TP 4/1, 2011.6.23.

                           Pisum sativum L.

                        Takarmányborsó

                        TP 7/2 Rev. 2., 2017.3.15.

                           Poa pratensis L.

                        Réti perje

                        TP 33/1, 2017.3.15.

                           Vicia sativa L.

                        Takarmánybükköny

                        TP 32/1, 2016.4.19.

                           Brassica napus L. var. napobrassica (L.) Rchb.

                        Karórépa

                        TP 89/1, 2015.3.11.

                           Raphanus sativus L. var. oleiformis Pers.

                        Olajretek

                        TP 178/1, 2017.3.15.

                           Brassica napus L.

                        Káposztarepce

                        TP 36/2, 2011.11.16.

                           Cannabis sativa L.

                        Kender

                        TP 276/1, 2012.11.28.

                           Glycine max (L.) Merr.

                        Szójabab

                        TP 80/1, 2017.3.15.

                           Gossypium spp.

                        Pamut

                        TP 88/1, 2016.4.19.

                           Helianthus annuus L.

                        Napraforgó

                        TP 81/1, 2002.10.31.

                           Linum usitatissimum L.

                        Len/olajlen

                        TP 57/2, 2014.3.19.

                           Sinapis alba L.

                        Fehér mustár

                        TP 179/1, 2017.3.15.

                           Avena nuda L.

                        Csupasz zab

                        TP 20/2, 2015.10.1.

                           Avena sativa L. (ideértve a következőt: A. byzantina K. Koch)

                        Zab és bizánci zab

                        TP 20/2, 2015.10.1.

                           Hordeum vulgare L.

                        Árpa

                        TP 19/4, 2015.10.1.

                           Oryza sativa L.

                        Rizs

                        TP 16/3, 2015.10.1.

                           Secale cereale L.

                        Rozs

                        TP 58/1, 2002.10.31.

                           xTriticosecale Wittm. ex A. Camus

                        A Triticum nemzetség valamely fajának és a Secale nemzetség valamely fajának keresztezéséből származó hibridek

                        TP 121/2 rev. 1., 2011.2.16.

                           Triticum aestivum L.

                        Búza

                        TP 3/4 rev. 2., 2011.2.16.

                           Triticum durum Desf.

                        Durumbúza

                        TP 120/3, 2014.3.19.

                           Zea mays L.

                        Kukorica

                        TP 2/3, 2010.3.11.

                           Solanum tuberosum L.

                        Burgonya

                        TP 23/3, 2017.3.15.

            II. MELLÉKLET

               Az 1. cikk (2) bekezdésének b) pontjában említett azon fajok jegyzéke, amelyeknek meg kell felelniük az Új Növényfajták Oltalmára Létesült Nemzetközi Szövetség (UPOV) által meghatározott vizsgálati iránymutatásoknak
                (2)

                        Tudományos név

                        Közönséges név

                        UPOV-iránymutatás

                           Beta vulgaris L.

                        Takarmányrépa

                        TG/150/3, 1994.11.4.

                           Agrostis canina L.

                        Ebtippan

                        TG/30/6, 1990.10.12.

                           Agrostis gigantea Roth.

                        Óriás tippan

                        TG/30/6, 1990.10.12.

                           Agrostis stolonifera L.

                        Tarackos tippan

                        TG/30/6, 1990.10.12.

                           Agrostis capillaris L.

                        Cérnatippan

                        TG/30/6, 1990.10.12.

                           Bromus catharticus Vahl

                        Prérifű

                        TG/180/3, 2001.4.4.

                           Bromus sitchensis Trin.

                        Alaszkai rozsnok

                        TG/180/3, 2001.4.4.

                           Dactylis glomerata L.

                        Csomós ebír

                        TG/31/8, 2002.4.17.

                           xFestulolium Asch. et Graebn.

                        A Festuca nemzetség valamely fajának és a Lolium nemzetség valamely fajának keresztezéséből származó hibridek

                        TG/243/1, 2008.4.9.

                           Phleum nodosum L.

                        Kis komócsin

                        TG/34/6, 1984.11.7.

                           Phleum pratense L.

                        Gumós komócsin

                        TG/34/6, 1984.11.7.

                           Lotus corniculatus L.

                        Szarvaskerep

                        TG/193/1, 2008.4.9.

                           Lupinus albus L.

                        Fehérvirágú csillagfürt

                        TG/66/4, 2004.3.31.

                           Lupinus angustifolius L.

                        Keskenylevelű csillagfürt

                        TG/66/4, 2004.3.31.

                           Lupinus luteus L.

                        Sárgavirágú csillagfürt

                        TG/66/4, 2004.3.31.

                           Medicago doliata Carmign.

                        Egyenestövisű lucerna

                        TG 228/1, 2006.4.5.

                           Medicago italica (Mill.) Fiori

                        Olaszlucerna

                        TG 228/1, 2006.4.5.

                           Medicago littoralis Rohde ex Loisel.

                        Parti lucerna

                        TG 228/1, 2006.4.5.

                           Medicago lupulina L.

                        Komlós lucerna

                        TG 228/1, 2006.4.5.

                           Medicago murex Willd.

                        Gömböstermésű lucerna

                        TG 228/1, 2006.4.5.

                           Medicago polymorpha L.

                        Szúrós lucerna

                        TG 228/1, 2006.4.5.

                           Medicago rugosa Desr.

                        Ráncos lucerna

                        TG 228/1, 2006.4.5.

                           Medicago sativa L.

                        Kékvirágú lucerna

                        TG/6/5, 2005.4.6.

                           Medicago scutellata (L.) Mill.

                        Csigaborsó

                        TG 228/1, 2006.4.5.

                           Medicago truncatula Gaertn.

                        Mediterrán lucerna

                        TG 228/1, 2006.4.5.

                           Medicago × varia T. Martyn

                        Tarkavirágú lucerna

                        TG/6/5, 2005.4.6.

                           Trifolium pratense L.

                        Vörös here

                        TG/5/7, 2001.4.4.

                           Trifolium repens L.

                        Fehér here

                        TG/38/7, 2003.4.9.

                           Vicia faba L.

                        Lóbab

                        TG/8/6, 2002.4.17.

                           Arachis hypogaea L.

                        Földimogyoró

                        TG/93/4, 2014.4.9.

                           Brassica rapa L. var. silvestris (Lam.) Briggs

                        Réparepce

                        TG/185/3, 2002.4.17.

                           Carthamus tinctorius L.

                        Sáfrányos szeklice

                        TG/134/3, 1990.10.12.

                           Papaver somniferum L.

                        Mák

                        TG/166/4, 2014.4.9.

                           Sorghum bicolor (L.) Moench

                        Cirok

                        TG/122/4, 2015.3.25.

                           Sorghum sudanense (Piper) Stapf.

                        Szudánifű

                        TG 122/4, 2015.3.25.

                           Sorghum bicolor (L.) Moench × Sorghum sudanense (Piper) Stapf

                        A Sorghum bicolor és a Sorghum sudanense keresztezéséből származó hibridek

                        TG/122/4, 2015.3.25.

                  ”

         B. RÉSZ

      „
            I. MELLÉKLET

               Az 1. cikk (2) bekezdésének a) pontjában említett azon fajok jegyzéke, amelyeknek meg kell felelniük a Közösségi Növényfajta-hivatal (CPVO) által meghatározott vizsgálati előírásoknak
                (3)

                        Tudományos név

                        Közönséges név

                        CPVO-előírás

                           Allium cepa L. (Cepa csoport)

                        Vöröshagyma

                        TP 46/2, 2009.4.1.

                           Allium cepa L. (Aggregatum csoport)

                        Salottahagyma

                        TP 46/2, 2009.4.1.

                           Allium fistulosum L.

                        Téli sarjadékhagyma

                        TP 161/1, 2010.3.11.

                           Allium porrum L.

                        Póréhagyma

                        TP 85/2, 2009.4.1.

                           Allium sativum L.

                        Fokhagyma

                        TP 162/1, 2004.3.25.

                           Allium schoenoprasum L.

                        Metélőhagyma

                        TP 198/2, 2015.3.11.

                           Apium graveolens L.

                        Zeller

                        TP 82/1, 2008.3.13.

                           Apium graveolens L.

                        Gumós zeller

                        TP 74/1, 2008.3.13.

                           Asparagus officinalis L.

                        Spárga

                        TP 130/2, 2011.2.16.

                           Beta vulgaris L.

                        Cékla, beleértve a cheltenham répát is

                        TP 60/1, 2009.4.1.

                           Beta vulgaris L.

                        Mángold

                        TP 106/1, 2015.3.11.

                           Brassica oleracea L.

                        Leveles kel

                        TP 90/1, 2011.2.16.

                           Brassica oleracea L.

                        Karfiol

                        TP 45/2 Rev., 2017.3.15.

                           Brassica oleracea L.

                        Brokkoli vagy calabrese brokkoli

                        TP 151/2 Rev., 2017.3.15.

                           Brassica oleracea L.

                        Kelbimbó

                        TP 54/2 Rev., 2017.3.15.

                           Brassica oleracea L.

                        Karalábé

                        TP 65/1 Rev., 2017.3.15.

                           Brassica oleracea L.

                        Kelkáposzta, fejes káposzta és vörös káposzta

                        TP 48/3 Rev., 2017.3.15.

                           Brassica rapa L.

                        Kínai kel

                        TP 105/1, 2008.3.13.

                           Capsicum annuum L.

                        Csili vagy paprika

                        TP 76/2 Rev., 2017.3.15.

                           Cichorium endivia L.

                        Borzaslevelű és széleslevelű endívia

                        TP 118/3, 2014.3.19.

                           Cichorium intybus L.

                        Ipari cikória

                        TP 172/2, 2005.12.1.

                           Cichorium intybus L.

                        Cikóriasaláta

                        TP 173/1, 2004.3.25.

                           Citrullus lanatus (Thunb.) Matsum. et Nakai

                        Görögdinnye

                        TP 142/2, 2014.3.19.

                           Cucumis melo L.

                        Sárgadinnye

                        TP 104/2, 2007.3.21.

                           Cucumis sativus L.

                        Salátauborka és fürtös uborka

                        TP 61/2, 2008.3.13.

                           Cucurbita maxima Duchesne

                        Sütőtök

                        TP 155/1, 2015.3.11.

                           Cucurbita pepo L.

                        Cukkini

                        TP 119/1 rev., 2014.3.19.

                           Cynara cardunculus L.

                        Articsóka és kardi

                        TP 184/2, 2013.2.27.

                           Daucus carota L.

                        Sárgarépa és takarmány sárgarépa

                        TP 49/3, 2008.3.13.

                           Foeniculum vulgare Mill.

                        Ánizskapor

                        TP 183/1, 2004.3.25.

                           Lactuca sativa L.

                        Saláta

                        TP 13/5 Rev. 2., 2017.3.15.

                           Solanum lycopersicum L.

                        Paradicsom

                        TP 44/4 Rev. 2., 2016.4.19.

                           Petroselinum crispum (Mill.) Nyman ex A. W. Hill

                        Petrezselyemlevél/metélőpetrezselyem

                        TP 136/1, 2007.3.21.

                           Phaseolus coccineus L.

                        Futóbab

                        TP 9/1, 2007.3.21.

                           Phaseolus vulgaris L.

                        Zöldbab (bokorbab és futóbab)

                        TP 12/4, 2013.2.27.

                           Pisum sativum L. (partim)

                        Kifejtőborsó, velőborsó és cukorborsó

                        TP 7/2 Rev. 2., 2017.3.15.

                           Raphanus sativus L.

                        Retek, fekete retek

                        TP 64/2 Rev., 2015.3.11.

                           Rheum rhabarbarum L

                        Rebarbara

                        TP 62/1, 2016.4.19.

                           Scorzonera hispanica L.

                        Feketegyökér

                        TP 116/1, 2015.3.11.

                           Solanum melongena L.

                        Padlizsán vagy tojásgyümölcs

                        TP 117/1, 2008.3.13.

                           Spinacia oleracea L.

                        Spenót

                        TP 55/5 Rev. 2., 2017.3.15.

                           Valerianella locusta (L.) Laterr.

                        Galambbegysaláta

                        TP 75/2, 2007.3.21.

                           Vicia faba L. (partim)

                        Lóbab

                        TP Broadbean/1, 2004.3.25.

                           Zea mays L. (partim)

                        Csemegekukorica és pattogatni való kukorica

                        TP 2/3, 2010.3.11.

                           Solanum lycopersicum L. × Solanum habrochaites S. Knapp & D.M. Spooner; Solanum lycopersicum L. × Solanum peruvianum (L.) Mill.; Solanum lycopersicum L. × Solanum cheesmaniae (L. Ridley) Fosberg

                        Paradicsom-alanyvesszők

                        TP 294/1 Rev. 2., 2017.3.15.

                        Cucurbita maxima × Cucurbita moschata

                        A Cucurbita maxima Duch. × Cucurbita moschata Duch. tőként történő felhasználásra szánt interspecifikus hibridjei

                        TP 311/1, 2017.3.15.

            II. MELLÉKLET

               Az 1. cikk (2) bekezdésének b) pontjában említett azon fajok jegyzéke, amelyeknek meg kell felelniük az Új Növényfajták Oltalmára Létesült Nemzetközi Szövetség (UPOV) által meghatározott vizsgálati iránymutatásoknak
                (4)

                        Tudományos név

                        Közönséges név

                        UPOV-iránymutatás

                           Brassica rapa L.

                        Tarlórépa

                        TG/37/10, 2001.4.4.

                           Cichorium intybus L.

                        Leveles cikória vagy olasz cikória

                        TG 154/4, 2017.4.5.

                  ”

         (1)  Az előírások szövege megtalálható a Közösségi Növényfajta-hivatal honlapján (www.cpvo.europa.eu).

         (2)  Ezen iránymutatások szövege megtalálható az UPOV honlapján (www.upov.int).

         (3)  Az előírások szövege megtalálható a Közösségi Növényfajta-hivatal honlapján (www.cpvo.europa.eu).

         (4)  Ezen iránymutatások szövege megtalálható az UPOV honlapján (www.upov.int).


title: A Bizottság (EU) 2018/739 felhatalmazáson alapuló irányelve (2018. március 1.) a 2011/65/EU európai parlamenti és tanácsi irányelv III. mellékletének az ólomra mint az acél ötvözőelemére megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról (EGT-vonatkozású szöveg. )

text:
               18.5.2018

               HU

               Az Európai Unió Hivatalos Lapja

               L 123/103

         A BIZOTTSÁG (EU) 2018/739 FELHATALMAZÁSON ALAPULÓ IRÁNYELVE
   (2018. március 1.)
   a 2011/65/EU európai parlamenti és tanácsi irányelv III. mellékletének az ólomra mint az acél ötvözőelemére megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre (1) és különösen annak 5. cikke (1) bekezdésének a) pontjára,
   mivel:

               (1)

               A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzanak ólmot.

               (2)

               A 2011/65/EU irányelv III. mellékletének 6. a) bejegyzése 2016. július 21-ig mentességet adott az ólom megmunkálásra szánt acél ötvözőelemeként, illetve galvanizált acélban, legfeljebb 0,35 tömegszázalék ólomtartalomig történő alkalmazására. A Bizottsághoz a 2011/65/EU irányelv 5. cikke (5) bekezdésének megfelelően 2015. január 21. előtt kérelem érkezett e mentességnek az 1–7. és a 10. kategória tekintetében történő megújítására.

               (3)

               Ólmot azzal a céllal adnak az acélhoz, hogy fokozza annak gépi megmunkálhatóságát az ipari termelés céljából. Kenő hatása révén az ólom megkönnyíti a mélyfúrási és nagy sebességű műveletek elvégzését. A galvanizálás egy védő cinkbevonat acélra való felvitelének a folyamata a korrózió megelőzése érdekében.

               (4)

               Bár bizonyos alkalmazások esetében rendelkezésre áll ólommentes acél, a fennmaradó alkalmazásokban a helyettesítés jelenleg tudományosan és műszakilag kivitelezhetetlen. A mentesség hatályának további szűkítése jelenleg az ellátási lánc nagy fokú összetettsége miatt nem megvalósítható.

               (5)

               A galvanizált acélok esetében az ólom továbbra is szükséges, de már csak a szakaszosan tűzihorganyzott acélban és – a technológia fejlődésének köszönhetően – alacsonyabb koncentrációban.

               (6)

               Mivel az 1–7. és a 10. kategóriába tartozó érintett alkalmazások esetében ma még nem állnak rendelkezésre és várhatóan a közeljövőben sem fognak a piacra kerülni kellően megbízható alternatívák, és mivel a tűzihorganyzott acél esetében az ólomtartalom az újrahasznosított cink szennyeződéseiből származik, a 2021. július 21-ig tartó érvényességi időtartam mindkét alkalmazás esetében indokolt, ellenben egy rövidebb időtartam szükségtelen adminisztratív terhet jelentene az ipar számára. Az 1–7. és a 10. kategóriától eltérő kategóriák esetében az érvényben lévő mentesség a 2011/65/EU irányelv 5. cikke (2) bekezdésének második albekezdésében megállapított érvényességi időtartamig marad hatályban.

               (7)

               A 2011/65/EU irányelvet ezért ennek megfelelően módosítani kell,

         ELFOGADTA EZT AZ IRÁNYELVET:
   1. cikk
   A 2011/65/EU irányelv III. melléklete ezen irányelv mellékletének megfelelően módosul.
   2. cikk
   (1)   A tagállamok legkésőbb 2019. június 30-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.
   Ezeket a rendelkezéseket 2019. július 1-jétől alkalmazzák.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2018. március 1-jén.

            a Bizottság részéről

            az elnök

         Jean-Claude JUNCKER

      (1)  HL L 174., 2011.7.1., 88. o.

      MELLÉKLET
      A 2011/65/EU irányelv III. mellékletében a 6. a) pont helyébe a következő szöveg lép:

                     „6. a)

                     Ólom a megmunkálásra szánt acél ötvözőelemeként, illetve galvanizált acélban, legfeljebb 0,35 tömegszázalék ólomtartalomig

                     A mentesség lejárta:

                                 —

                                 a 8. és a 9. kategóriába tartozó, az in vitro diagnosztikai orvostechnikai eszközöktől, valamint az ipari felügyeleti és vezérlő eszközöktől eltérő eszközök esetében 2021. július 21.,

                                 —

                                 a 8. kategóriába tartozó in vitro diagnosztikai orvostechnikai eszközök esetében 2023. július 21.,

                                 —

                                 a 9. kategóriába tartozó ipari felügyeleti és vezérlő eszközök és a 11. kategória esetében 2024. július 21.,

                     6. a) I.

                     Ólom a megmunkálásra szánt acél ötvözőelemeként, legfeljebb 0,35 tömegszázalék ólomtartalomig, illetve a szakaszosan tűzihorganyzott acélban, legfeljebb 0,2 tömegszázalék ólomtartalomig

                     A mentesség lejárta az 1–7. és a 10. kategória esetében 2021. július 21-én.”


title: A Bizottság (EU) 2018/484 végrehajtási irányelve (2018. március 21.) a 93/49/EGK irányelvnek a Palmae családba tartozó egyes nemzetségek és fajok szaporítóanyagai által a Rhynchophorus ferrugineus (Olivier) vonatkozásában teljesítendő követelmények tekintetében történő módosításáról

text:
               23.3.2018

               HU

               Az Európai Unió Hivatalos Lapja

               L 81/10

         A BIZOTTSÁG (EU) 2018/484 VÉGREHAJTÁSI IRÁNYELVE
   (2018. március 21.)
   a 93/49/EGK irányelvnek a Palmae családba tartozó egyes nemzetségek és fajok szaporítóanyagai által a Rhynchophorus ferrugineus (Olivier) vonatkozásában teljesítendő követelmények tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a dísznövények szaporítóanyagainak forgalmazásáról szóló, 1998. július 20-i 98/56/EK tanácsi irányelvre (1) és különösen annak 5. cikke (5) bekezdésére,
   mivel:

               (1)

               A Rhynchophorus ferrugineus (Olivier) szervezetet a legtöbb veszélyeztetett uniós területen kimutatták, és megállapítást nyert, hogy e károsító az Unió területének jelentős részén előfordul. Ezért a Rhynchophorus ferrugineus (Olivier) Közösségbe történő behurcolásának és Közösségen belüli elterjedésének megelőzése elleni szükséghelyzeti intézkedésekről szóló 2007/365/EK bizottsági határozatot (2) az (EU) 2018/490 bizottsági végrehajtási határozat (3) hatályon kívül helyezte.

               (2)

               A Rhynchophorus ferrugineus (Olivier) súlyos károkat tesz a Palmae családba tartozó gazdanövényekben, kivéve azon növényeket, amelyek törzsátmérője a gyökérnyak felett 5 cm-nél kisebb.

               (3)

               Az említett növények, amelyeket díszítési célokra nagy számban ültetnek, és amelyek környezeti és gazdasági jelentősége igen nagy, az Unió számos részén előfordulnak.

               (4)

               Helyénvaló ezért különleges követelményeket megállapítani a Palmae családba tartozó azon nemzetségek és fajok szaporítóanyagai minőségének biztosítása érdekében, amelyeket az Unión belül a legáltalánosabban forgalmaznak, és amelyek esetében fennáll annak a kockázata, hogy az említett követelmények be nem tartása esetén megfertőződnek az említett károsítóval. A szóban forgó követelményeknek ki kell terjedniük a különleges termesztési feltételekre és az említett szaporítóanyag kezelésére, valamint magában kell foglalniuk a Rhynchophorus ferrugineus (Olivier) szervezettől való mentesség feltételét.

               (5)

               A 93/49/EGK bizottsági irányelvet (4) ezért ennek megfelelően módosítani kell.

               (6)

               Az ezen irányelvben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT AZ IRÁNYELVET:
   1. cikk
   A 93/49/EGK bizottsági irányelv módosítása
   A 93/49/EGK bizottsági irányelv a következőképpen módosul:

               1.

               A szöveg a következő 3a. cikkel egészül ki:
               „3a. cikk
               A Palmae családnak a mellékletben említett nemzetségeiből és fajaiból származó azon szaporítóanyagoknak, amelyek törzsátmérője a gyökérnyak felett meghaladja az 5 cm-t, meg kell felelniük az alábbi követelmények valamelyikének:

                           a)

                           teljes életciklusuk alatt olyan területen nevelték őket, amelyről az illetékes hivatalos szerv a növényegészségügyi intézkedésekre vonatkozó megfelelő nemzetközi szabványokkal összhangban megállapította, hogy mentes a Rhynchophorus ferrugineus (Olivier) szervezettől;

                           b)

                           a forgalomba hozatalukat megelőző két évben az Unión belül található olyan területen nevelték őket, amelyet a Rhynchophorus ferrugineus (Olivier) behurcolása tekintetében teljes fizikai védelemmel láttak el, vagy amelyen megfelelő megelőző kezeléseket alkalmaztak az említett károsító tekintetében. A szaporítóanyagot legalább négyhavonta szemrevételezéses ellenőrzésnek vetik alá, amely igazolja, hogy a szaporítóanyag mentes a Rhynchophorus ferrugineus (Olivier) szervezettől.

                     Ezt a cikket a 2000/29/EK irányelv 2. cikke (1) bekezdésének h) pontja és 5. cikkének (3) bekezdése alapján elfogadott, védett övezetekre vonatkozó szabályok sérelme nélkül kell alkalmazni.”

               2.

               A melléklet ezen irányelv mellékletének megfelelően módosul.

         2. cikk
   Nemzeti jogba való átültetés
   (1)   A tagállamok legkésőbb 2018. szeptember 30-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét, valamint a rendelkezések és az irányelv közötti megfelelési táblázatot haladéktalanul eljuttatják a Bizottságnak.
   A tagállamok ezeket a rendelkezéseket 2018. október 1-jétől alkalmazzák.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Hatálybalépés
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Címzettek
   Ennek az irányelvnek a tagállamok a címzettjei.

      Kelt Brüsszelben, 2018. március 21-én.

            a Bizottság részéről

            az elnök

         Jean-Claude JUNCKER

      (1)  HL L 226., 1998.8.13., 16. o.

      (2)  A Bizottság 2007/365/EK határozata (2007. május 25.) a Rhynchophorus ferrugineus (Olivier) Közösségbe történő behurcolásának és Közösségen belüli elterjedésének megelőzése elleni szükséghelyzeti intézkedésekről (HL L 139., 2007.5.31., 24. o.).

      (3)  A Bizottság (EU) 2018/490 végrehajtási határozata (2018. március 21.) a Rhynchophorus ferrugineus (Olivier) Közösségbe történő behurcolásának és Közösségen belüli elterjedésének megelőzése elleni szükséghelyzeti intézkedésekről szóló 2007/365/EK határozat hatályon kívül helyezéséről (lásd e Hivatalos Lap 22. oldalát).

      (4)  A Bizottság 93/49/EGK irányelve (1993. június 23.) a 91/682/EGK tanácsi irányelv értelmében a dísznövények szaporítóanyagaira és a dísznövényekre vonatkozó feltételek jegyzékének kidolgozásáról (HL L 250., 1993.10.7., 9. o.).

      MELLÉKLET
      A melléklet táblázata a „Narcissus L.”-re vonatkozó bejegyzés után a következő bejegyzéssel egészül ki:

                     Nemzetség vagy faj

                     Károsító szervezetek vagy betegségek

                                 „—

                                       Palmae, a következő nemzetségek és fajok tekintetében:

                                 —

                                    Areca catechu L.

                                 —

                                    Syagrus romanzoffiana (Cham.) Glassman

                                 —

                                    Arenga pinnata (Wurmb) Merr.

                                 —

                                    Bismarckia Hildebr. & H.Wendl.

                                 —

                                    Borassus flabellifer L.

                                 —

                                    Brahea armata S. Watson

                                 —

                                    Brahea edulis H.Wendl.

                                 —

                                    Butia capitata (Mart.) Becc.

                                 —

                                    Calamus merrillii Becc.

                                 —

                                    Caryota maxima Blume

                                 —

                                    Caryota cumingii Lodd. ex Mart.

                                 —

                                    Chamaerops humilis L.

                                 —

                                    Cocos nucifera L.

                                 —

                                    Corypha utan Lam.

                                 —

                                    Copernicia Mart.

                                 —

                                    Elaeis guineensis Jacq.

                                 —

                                    Howea forsteriana Becc.

                                 —

                                    Jubaea chilensis (Molina) Baill.

                                 —

                                    Livistona australis C. Martius

                                 —

                                    Livistona decora (W. Bull) Dowe

                                 —

                                    Livistona rotundifolia (Lam.) Mart.

                                 —

                                    Metroxylon sagu Rottb.

                                 —

                                    Roystonea regia (Kunth) O.F. Cook

                                 —

                                    Phoenix canariensis Chabaud

                                 —

                                    Phoenix dactylifera L.

                                 —

                                    Phoenix reclinata Jacq.

                                 —

                                    Phoenix roebelenii O'Brien

                                 —

                                    Phoenix sylvestris (L.) Roxb.

                                 —

                                    Phoenix theophrasti Greuter

                                 —

                                    Pritchardia Seem. & H.Wendl.

                                 —

                                    Ravenea rivularis Jum. & H.Perrier

                                 —

                                    Sabal
                                    palmetto (Walter) Lodd. ex Schult. & Schult.f.

                                 —

                                    Trachycarpus fortunei (Hook.) H. Wendl.

                                 —

                                    Washingtonia H. Wendl.

                        Rovarok, atkák és fonálférgek fejlődésük minden stádiumában

                                 —

                                    Rhynchophorus ferrugineus (Olivier)”


title: A Bizottság (EU) 2018/736 felhatalmazáson alapuló irányelve (2018. február 27.) a 2011/65/EU európai parlamenti és tanácsi irányelv III. mellékletének egyes, ólmot üvegben vagy kerámiában tartalmazó elektromos és elektronikus alkatrészekre megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról (EGT-vonatkozású szöveg. )

text:
               18.5.2018

               HU

               Az Európai Unió Hivatalos Lapja

               L 123/94

         A BIZOTTSÁG (EU) 2018/736 FELHATALMAZÁSON ALAPULÓ IRÁNYELVE
   (2018. február 27.)
   a 2011/65/EU európai parlamenti és tanácsi irányelv III. mellékletének egyes, ólmot üvegben vagy kerámiában tartalmazó elektromos és elektronikus alkatrészekre megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre (1) és különösen annak 5. cikke (1) bekezdésének a) pontjára,
   mivel:

               (1)

               A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzanak ólmot.

               (2)

               A 2011/65/EU irányelv III. mellékletének 7. c) I. jelű bejegyzése 2016 július 21-ig mentességet adott az ólom olyan elektronikus és elektromos alkatrészekben való alkalmazására, amelyek üvegben vagy kerámiában, de nem a kondenzátorokban, például piezoelektronikus berendezésekben lévő dielektromos kerámiákban, továbbá nem üveg vagy kerámia mátrix anyagokban tartalmaznak ólmot. A Bizottsághoz a 2011/65/EU irányelv 5. cikke (5) bekezdésének megfelelően 2015. január 21. előtt kérelem érkezett e mentességnek az 1–7. és a 10. kategória tekintetében történő megújítására. Ezen túlmenően a Bizottsághoz 2014 novemberében egy új, az ólomnak vékonyréteg elektronikus szenzorelemekben, mint például piroelektromos szenzorokban és piezoelektromos szenzorokban való használatára vonatkozó mentesség iránti kérelem érkezett (a 2015-1. sz. kérelem), amely alkalmazás a 7. c) I. jelű bejegyzés hatálya alá tartozik. Az érdekeltekkel folytatott konzultáció során megállapodás született arról, hogy a 2015-1. sz. mentesség iránti kérelem értékelésére a 7. c) I. jelű mentesség tágabb összefüggésében kerül sor.

               (3)

               A kerámiákban az ólom a hőmérséklet, a feszültség és/vagy a frekvencia tekintetében széles felhasználási tartományban biztosít meghatározott dielektromos, piezoelektromos, piroelektromos, ferroelektromos, félvezető és mágneses tulajdonságokat. Az üvegben az ólom olyan lényeges tulajdonságokat biztosít, mint például az olvadáspont és a lágyuláspont csökkentése, valamint a megmunkálhatóság, a gépi megmunkálhatóság, a kémiai stabilitás és más tulajdonságok javítása. Az ólomtartalmú üveg széles körben alkalmazható, többek között szigetelés, védelem, ellenállás, ragasztás és hermetikus lezárás céljára.

               (4)

               Jelenleg az üvegben és/vagy kerámiában lévő ólom helyettesítése vagy kivonása tudományosan és műszakilag nem kivitelezhető.

               (5)

               Mivel az 1–7. és a 10. kategóriába tartozó érintett alkalmazások esetében ma még nem állnak rendelkezésre és várhatóan a közeljövőben sem fognak a piacra kerülni megbízható alternatívák, a mentesség érvényességi időtartamát indokolt 2021. július 21-ig meghosszabbítani, ellenben a megfogalmazás nem feltétlenül szükséges bontása és egy rövidebb időtartam szükségtelen adminisztratív terhet jelentene. A 2011/65/EU irányelv III. mellékletében szereplő mentességek hatálya közötti átfedések elkerülése érdekében a javasolt megfogalmazás egyértelművé teszi, hogy a 34. mentesség hatálya alá tartozó alkalmazások nem tartoznak a 7. c) I. jelű mentesség hatálya alá. Az 1–7. és a 10. kategóriától eltérő kategóriák esetében az érvényben lévő mentesség a 2011/65/EU irányelv 5. cikke (2) bekezdésének második albekezdésében megállapított érvényességi időtartamig marad hatályban.

               (6)

               A 2011/65/EU irányelvet ezért ennek megfelelően módosítani kell,

         ELFOGADTA EZT AZ IRÁNYELVET:
   1. cikk
   A 2011/65/EU irányelv III. melléklete ezen irányelv mellékletének megfelelően módosul.
   2. cikk
   (1)   A tagállamok legkésőbb 2019. június 30-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.
   Ezeket a rendelkezéseket 2019. július 1-jétől alkalmazzák.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2018. február 27-én.

            a Bizottság részéről

            az elnök

         Jean-Claude JUNCKER

      (1)  HL L 174., 2011.7.1., 88. o.

      MELLÉKLET
      A 2011/65/EU irányelv III. mellékletében a 7. c) I. pont helyébe a következő szöveg lép:

                     „7. c) I.

                     Elektronikus és elektromos alkatrészek, amelyek üvegben vagy kerámiában, de nem a kondenzátorokban, például piezoelektronikus berendezésekben lévő dielektromos kerámiákban, továbbá nem üveg vagy kerámia mátrix anyagokban tartalmaznak ólmot

                     A mentesség az 1–7. és a 10. kategóriára vonatkozik (a 34. pont hatálya alá tartozó alkalmazásokat kivéve), és 2021. július 21-én lejár.
                     A mentesség lejárta a 8. és a 9. kategóriába tartozó, az in vitro diagnosztikai orvostechnikai eszközöktől, valamint az ipari felügyeleti és vezérlő eszközöktől eltérő eszközök esetében 2021. július 21.
                     A mentesség lejárta a 8. kategóriába tartozó in vitro diagnosztikai orvostechnikai eszközök esetében 2023. július 21.
                     A mentesség lejárta a 9. kategóriába tartozó ipari felügyeleti és vezérlő eszközök és a 11. kategória esetében 2024. július 21.”


title: A Bizottság (EU) 2018/737 felhatalmazáson alapuló irányelve (2018. február 27.) a 2011/65/EU európai parlamenti és tanácsi irányelv III. mellékletének a korong- és síkmátrix alakú többrétegű kerámiakondenzátorok géppel készített átmenőfuratokba történő forrasztásához használt forrasztóanyagokban lévő ólomra megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról (EGT-vonatkozású szöveg. )

text:
               18.5.2018

               HU

               Az Európai Unió Hivatalos Lapja

               L 123/97

         A BIZOTTSÁG (EU) 2018/737 FELHATALMAZÁSON ALAPULÓ IRÁNYELVE
   (2018. február 27.)
   a 2011/65/EU európai parlamenti és tanácsi irányelv III. mellékletének a korong- és síkmátrix alakú többrétegű kerámiakondenzátorok géppel készített átmenőfuratokba történő forrasztásához használt forrasztóanyagokban lévő ólomra megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre (1) és különösen annak 5. cikke (1) bekezdésének a) pontjára,
   mivel:

               (1)

               A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzanak ólmot.

               (2)

               A 2011/65/EU irányelv III. mellékletének 24. bejegyzése 2016 július 21-ig mentességet adott az ólomnak a korong- és síkmátrix alakú többrétegű kerámiakondenzátorok géppel készített átmenőfuratokba történő forrasztásához használt forrasztóanyagokban való alkalmazására. A Bizottsághoz a 2011/65/EU irányelv 5. cikke (5) bekezdésének megfelelően 2015. január 21. előtt kérelem érkezett e mentességnek az 1–7. és a 10. kategória tekintetében történő megújítására.

               (3)

               A korong- és síkmátrix alakú kondenzátorok a többrétegű kerámiakondenzátorok változatai. Ezek olyan speciális kondenzátorok, amelyeket elektromágneses interferencia-szűrőkben és elektromágneses interferenciaszűrőt magukban foglaló csatlakozókban alkalmaznak csúcstechnológiai alkalmazásokban, amelyekben kritikus fontosságú az elektromos interferencia kiküszöbölése. Az ilyen alkatrészeket magukban foglaló rendszereket jellemzően professzionális audioberendezésekben, tengeri megfigyelőrendszerekben és videokamerás megfigyelőrendszerekben alkalmazzák.

               (4)

               A korong- és síkmátrix alakú kondenzátorokban alkalmazott ólomtartalmú forrasztóanyagok biztosítják a megfelelő olvadáspont és duktilitás kombinációját. A forrasztóanyag duktilitása meggátolja, hogy a kerámia kondenzátor és a réztű közötti hőeltérés miatt repedések alakuljanak ki a kerámiarétegben a forrasztás alatt és után.

               (5)

               Jelenleg az ólom helyettesítése tudományosan és műszakilag nem kivitelezhető.

               (6)

               Mivel az 1–7. és a 10. kategóriába tartozó érintett alkalmazások esetében ma még nem állnak rendelkezésre és várhatóan a közeljövőben sem fognak a piacra kerülni kellően megbízható alternatívák, az érvényességi időtartamot indokolt 2021. július 21-ig megállapítani. Az 1–7. és a 10. kategóriától eltérő kategóriák esetében az érvényben lévő mentesség a 2011/65/EU irányelv 5. cikke (2) bekezdésének második albekezdésében megállapított érvényességi időtartamig marad hatályban.

               (7)

               A 2011/65/EU irányelvet ezért ennek megfelelően módosítani kell,

         ELFOGADTA EZT AZ IRÁNYELVET:
   1. cikk
   A 2011/65/EU irányelv III. melléklete ezen irányelv mellékletének megfelelően módosul.
   2. cikk
   (1)   A tagállamok legkésőbb 2019. június 30-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.
   Ezeket a rendelkezéseket 2019. július 1-jétől alkalmazzák.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2018. február 27-én.

            a Bizottság részéről

            az elnök

         Jean-Claude JUNCKER

      (1)  HL L 174., 2011.7.1., 88. o.

      MELLÉKLET
      A 2011/65/EU irányelv III. mellékletében a 24. pont helyébe a következő szöveg lép:

                     „24.

                     Korong- és síkmátrix alakú többrétegű kerámiakondenzátorok géppel készített átmenőfuratokba történő forrasztásához használt forrasztóanyagokban lévő ólom

                     A mentesség lejárta:

                                 —

                                 az 1–7. és a 10. kategória esetében 2021. július 21.,

                                 —

                                 a 8. és a 9. kategóriába tartozó, az in vitro diagnosztikai orvostechnikai eszközöktől, valamint az ipari felügyeleti és vezérlő eszközöktől eltérő eszközök esetében 2021. július 21.,

                                 —

                                 a 8. kategóriába tartozó in vitro diagnosztikai orvostechnikai eszközök esetében 2023. július 21.,

                                 —

                                 a 9. kategóriába tartozó ipari felügyeleti és vezérlő eszközök és a 11. kategória esetében 2024. július 21.”


title: A Bizottság (EU) 2018/738 felhatalmazáson alapuló irányelve (2018. február 27.) a 2011/65/EU európai parlamenti és tanácsi irányelv III. mellékletének a cermet-alapú beállító potenciométer egyes alkatrészeiben lévő ólomra megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról (EGT-vonatkozású szöveg. )

text:
               18.5.2018

               HU

               Az Európai Unió Hivatalos Lapja

               L 123/100

         A BIZOTTSÁG (EU) 2018/738 FELHATALMAZÁSON ALAPULÓ IRÁNYELVE
   (2018. február 27.)
   a 2011/65/EU európai parlamenti és tanácsi irányelv III. mellékletének a cermet-alapú beállító potenciométer egyes alkatrészeiben lévő ólomra megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre (1) és különösen annak 5. cikke (1) bekezdésének a) pontjára,
   mivel:

               (1)

               A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzanak ólmot.

               (2)

               A 2011/65/EU irányelv III. mellékletének 34. bejegyzése 2016 július 21-ig mentességet adott az ólomnak a cermet-alapú beállító potenciométer egyes alkatrészeiben való alkalmazására. A Bizottsághoz a 2011/65/EU irányelv 5. cikke (5) bekezdésének megfelelően 2015. január 21. előtt kérelem érkezett e mentességnek az 1–7. és a 10. kategória tekintetében történő megújítására.

               (3)

               A beállító potenciométerek változtatható ellenállások. Az áramkör ellenállásának beállítását kefeérintkezővel végzik. Ezeket a termékek széles skálájában, például audiovizuális berendezésekben, kommunikációs berendezésekben, játékokban és mérőeszközökben, valamint elektromos háztartási készülékekben alkalmazzák. Ólmot rezisztív tintában lévő ólom-oxidként tartalmaznak, amely a kötőanyag szerepét tölti be.

               (4)

               Jelenleg megbízható ólommentes alternatívák nem állnak rendelkezésre, ezért az ólom helyettesítése még tudományosan és műszakilag nem kivitelezhető.

               (5)

               mivel az 1–7. és a 10. kategóriába tartozó érintett alkalmazások esetében ma még nem állnak rendelkezésre és várhatóan a közeljövőben sem fognak a piacra kerülni kellően megbízható alternatívák, az érvényességi időtartamot indokolt 2021. július 21-ig megállapítani. Az 1–7. és a 10. kategóriától eltérő kategóriák esetében az érvényben lévő mentesség a 2011/65/EU irányelv 5. cikke (2) bekezdésének második albekezdésében megállapított érvényességi időtartamig marad hatályban.

               (6)

               A 2011/65/EU irányelvet ezért ennek megfelelően módosítani kell,

         ELFOGADTA EZT AZ IRÁNYELVET:
   1. cikk
   A 2011/65/EU irányelv III. melléklete ezen irányelv mellékletének megfelelően módosul.
   2. cikk
   (1)   A tagállamok legkésőbb 2019. június 30-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.
   Ezeket a rendelkezéseket 2019. július 1-jétől alkalmazzák.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2018. február 27-én.

            a Bizottság részéről

            az elnök

         Jean-Claude JUNCKER

      (1)  HL L 174., 2011.7.1., 88. o.

      MELLÉKLET
      A 2011/65/EU irányelv III. mellékletében a 34. pont helyébe a következő szöveg lép:

                     „34.

                     A cermet-alapú beállító potenciométer egyes alkatrészeiben lévő ólom

                     A mentesség valamennyi kategóriára vonatkozik, és lejártának időpontja:

                                 —

                                 az 1–7. és a 10. kategória esetében 2021. július 21.,

                                 —

                                 a 8. és a 9. kategóriába tartozó, az in vitro diagnosztikai orvostechnikai eszközöktől, valamint az ipari felügyeleti és vezérlő eszközöktől eltérő eszközök esetében 2021. július 21.,

                                 —

                                 a 8. kategóriába tartozó in vitro diagnosztikai orvostechnikai eszközök esetében 2023. július 21.,

                                 —

                                 a 9. kategóriába tartozó ipari felügyeleti és vezérlő eszközök és a 11. kategória esetében 2024. július 21.”


title: A Bizottság (EU) 2019/170 felhatalmazáson alapuló irányelve (2018. november 16.) a 2011/65/EU európai parlamenti és tanácsi irányelv III. mellékletének az egyes kondenzátorokban található, ólom-cirkanát-titanát alapú dielektromos kerámiaanyagokban lévő ólomra megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról (EGT-vonatkozású szöveg.)

text:
                  5.2.2019

                  HU

                  Az Európai Unió Hivatalos Lapja

                  L 33/8

         A BIZOTTSÁG (EU) 2019/170 FELHATALMAZÁSON ALAPULÓ IRÁNYELVE
         (2018. november 16.)
         a 2011/65/EU európai parlamenti és tanácsi irányelv III. mellékletének az egyes kondenzátorokban található, ólom-cirkanát-titanát alapú dielektromos kerámiaanyagokban lévő ólomra megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre (1) és különösen annak 5. cikke (1) bekezdésének a) pontjára,
         mivel:

                     (1)

                     A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzanak egyes, az említett irányelv II. mellékletében felsorolt veszélyes anyagokat. Ez a követelmény nem vonatkozik a 2011/65/EU irányelv III. mellékletében felsorolt alkalmazásokra.

                     (2)

                     A 2011/65/EU irányelv hatálya alá tartozó elektromos és elektronikus berendezések különböző kategóriáit (1–11. kategória) az említett irányelv I. melléklete sorolja fel.

                     (3)

                     Az ólom a 2011/65/EU irányelv II. mellékletében felsorolt korlátozott anyag. Az ólomnak az integrált áramkörök vagy diszkrét félvezetők részét képező kondenzátorokban található, ólom-cirkanát-titanát alapú dielektromos kerámiaanyagokban való alkalmazása azonban mentességet élvez a korlátozás alól, és jelenleg az említett irányelv III. mellékletének 7. c) IV. bejegyzésében szerepel. A mentesség lejárati ideje 2016. július 21. volt.

                     (4)

                     A Bizottsághoz a 2011/65/EU irányelv 5. cikke (5) bekezdésének megfelelően 2015. január 21. előtt kérelem érkezett a mentesség megújítására. A mentesség mindaddig érvényben marad, amíg a szóban forgó kérelemről határozatot nem fogadnak el.

                     (5)

                     Az integrált áramkörök vagy diszkrét félvezetők részét képező kerámiakondenzátorok ólom-cirkanát-titanát alapú dielektromos kerámiaanyagokat tartalmaznak. Az ólomtartalmú, ólom-cirkanát-titanát alapú kerámiaanyagokat erős piezoelektromos hatás, nagy dielektromos állandó, piroelektromos viselkedés és ferroelektromos tulajdonságok jellemzik.

                     (6)

                     A szóban forgó kondenzátorokban lévő ólom teljes helyettesítése vagy kivonása – megbízható helyettesítő anyagok hiányában – tudományos szempontból és műszakilag még mindig nem kivitelezhető. A mentesség nem gyengíti a környezet és az egészség 1907/2006/EK európai parlamenti és tanácsi rendelet (2) által biztosított védelmét. Ezért az ólomnak az integrált áramkörök vagy diszkrét félvezetők részét képező kondenzátorokban található, ólom-cirkanát-titanát alapú dielektromos kerámiaanyagokban való alkalmazására vonatkozó mentességet indokolt megújítani.

                     (7)

                     mivel az érintett alkalmazások esetében ma még nem állnak rendelkezésre, és várhatóan a közeljövőben sem fognak a piacra kerülni megbízható alternatívák, az 1–7. és a 10. kategóriára vonatkozó mentességet indokolt a maximális öt éves időtartamra, azaz 2021. július 21-ig megújítani. A megbízható helyettesítés felkutatására irányuló folyamatos erőfeszítések eredményeire tekintettel a mentesség érvényességének ilyetén megállapítása valószínűleg nem gyakorol kedvezőtlen hatást az innovációra.

                     (8)

                     Az 1–7. és a 10. kategóriától eltérő kategóriák esetében az érvényben lévő mentesség a 2011/65/EU irányelv 5. cikke (2) bekezdésének második albekezdésében megállapított érvényességi időtartamig marad hatályban. Az egyértelműség érdekében az említett irányelv III. mellékletét ki kell egészíteni a lejárati dátumokkal.

                     (9)

                     A 2011/65/EU irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

            1. cikk
            A 2011/65/EU irányelv III. melléklete ezen irányelv mellékletének megfelelően módosul.

            2. cikk

               (1)   A tagállamok legkésőbb 2020. február 29-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.
               Ezeket a rendelkezéseket 2020. március 1-jétől alkalmazzák.
               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

            3. cikk
            Ez az irányelv az Európai Unió Hivatalos Lapjában való kihirdetését követő huszadik napon lép hatályba.

            4. cikk
            Ennek az irányelvnek a tagállamok a címzettjei.

            Kelt Brüsszelben, 2018. november 16-án.

                  a Bizottság részéről

                  az elnök

               Jean-Claude JUNCKER

            (1)  HL L 174., 2011.7.1., 88. o.

            (2)  Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH) és az Európai Vegyianyag-ügynökség létrehozásáról (HL L 396., 2006.12.30., 1. o.).

            MELLÉKLET
            A III. mellékletben a 7. c) IV. bejegyzés helyébe a következő szöveg lép:

                           „7. c) IV.

                           Integrált áramkörök vagy diszkrét félvezetők részét képező kondenzátorokban található, ólom-cirkanát-titanát alapú dielektromos kerámiaanyagokban lévő ólom

                           A mentesség a következő időpontokban lejár:

                                       —

                                       az 1–7. és a 10. kategória esetében 2021. július 21-én,

                                       —

                                       a 8. és a 9. kategóriába tartozó, az in vitro diagnosztikai orvostechnikai eszközöktől, valamint az ipari felügyeleti és vezérlő eszközöktől eltérő eszközök esetében 2021. július 21-én,

                                       —

                                       a 8. kategóriába tartozó in vitro diagnosztikai orvostechnikai eszközök esetében 2023. július 21-én,

                                       —

                                       a 9. kategóriába tartozó ipari felügyeleti és vezérlő eszközök és a 11. kategória esetében 2024. július 21-én.”


title: A Bizottság (EU) 2018/741 felhatalmazáson alapuló irányelve (2018. március 1.) a 2011/65/EU európai parlamenti és tanácsi irányelv III. mellékletének az ólomra mint a réz ötvözőelemére megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról (EGT-vonatkozású szöveg. )

text:
               18.5.2018

               HU

               Az Európai Unió Hivatalos Lapja

               L 123/109

         A BIZOTTSÁG (EU) 2018/741 FELHATALMAZÁSON ALAPULÓ IRÁNYELVE
   (2018. március 1.)
   a 2011/65/EU európai parlamenti és tanácsi irányelv III. mellékletének az ólomra mint a réz ötvözőelemére megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre (1) és különösen annak 5. cikke (1) bekezdésének a) pontjára,
   mivel:

               (1)

               A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzanak ólmot.

               (2)

               A 2011/65/EU irányelv III. mellékletének 6. c) bejegyzése 2016. július 21-ig mentességet adott az ólomnak a réz ötvözőelemeként, legfeljebb 4 tömegszázalék ólomtartalomig történő alkalmazására. A Bizottsághoz a 2011/65/EU irányelv 5. cikke (5) bekezdésének megfelelően 2015. január 21. előtt kérelem érkezett e mentességnek az 1–7. és a 10. kategória tekintetében történő megújítására.

               (3)

               Az ólom a rézötvözetekben a forgácstörő és kenőanyag szerepét tölti be, kedvezően befolyásolja a rézötvözetek gépi megmunkálhatóságát, és olyan tulajdonságokat kölcsönöz a kész alkatrésznek, mint például a korrózióállóság.

               (4)

               Jelenleg a legfeljebb 4 tömegszázalék ólomtartalmú rézötvözetek alternatívái nem minősíthetők tudományosan és műszakilag kivitelezhetőnek. Ezért indokolt a mentességet a korábbi lejárati időponttól számított öt évre megadni annak érdekében, hogy el lehessen végezni az ellátási lánc átfogó felmérését.

               (5)

               Az 1–7. és a 10. kategória esetében a mentességet indokolt 2021. július 21-ig meghosszabbítani annak érdekében, hogy a mentesség hatályának a következő felülvizsgálat idején történő leszűkítéséhez el lehessen végezni az ellátási lánc átfogó felmérését. Az 1–7. és a 10. kategóriától eltérő kategóriák esetében az érvényben lévő mentesség a 2011/65/EU irányelv 5. cikkének (2) bekezdésében megállapított érvényességi időtartamig marad hatályban.

               (6)

               A 2011/65/EU irányelvet ezért ennek megfelelően módosítani kell,

         ELFOGADTA EZT AZ IRÁNYELVET:
   1. cikk
   A 2011/65/EU irányelv III. melléklete ezen irányelv mellékletének megfelelően módosul.
   2. cikk
   (1)   A tagállamok legkésőbb 2019. június 30-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.
   Ezeket a rendelkezéseket 2019. július 1-jétől alkalmazzák.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2018. március 1-jén.

            a Bizottság részéről

            az elnök

         Jean-Claude JUNCKER

      (1)  HL L 174., 2011.7.1., 88. o.

      MELLÉKLET
      A 2011/65/EU irányelv III. mellékletében a 6. c) pont helyébe a következő szöveg lép:

                     „6. c)

                     Rézötvözet legfeljebb 4 tömegszázalék ólomtartalommal

                     A mentesség lejárta:

                                 —

                                 az 1–7. és a 10. kategória esetében 2021. július 21.,

                                 —

                                 a 8. és a 9. kategóriába tartozó, az in vitro diagnosztikai orvostechnikai eszközöktől, valamint az ipari felügyeleti és vezérlő eszközöktől eltérő eszközök esetében 2021. július 21.,

                                 —

                                 a 8. kategóriába tartozó in vitro diagnosztikai orvostechnikai eszközök esetében 2023. július 21.,

                                 —

                                 a 9. kategóriába tartozó ipari felügyeleti és vezérlő eszközök és a 11. kategória esetében 2024. július 21.”


title: A Bizottság (EU) 2018/742 felhatalmazáson alapuló irányelve (2018. március 1.) a 2011/65/EU európai parlamenti és tanácsi irányelv III. mellékletének a magas olvadáspontú forrasztóanyagokban lévő ólomra megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról (EGT-vonatkozású szöveg. )

text:
               18.5.2018

               HU

               Az Európai Unió Hivatalos Lapja

               L 123/112

         A BIZOTTSÁG (EU) 2018/742 FELHATALMAZÁSON ALAPULÓ IRÁNYELVE
   (2018. március 1.)
   a 2011/65/EU európai parlamenti és tanácsi irányelv III. mellékletének a magas olvadáspontú forrasztóanyagokban lévő ólomra megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre (1) és különösen annak 5. cikke (1) bekezdésének a) pontjára,
   mivel:

               (1)

               A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzanak ólmot.

               (2)

               A 2011/65/EU irányelv III. mellékletének 7. a) bejegyzése 2016. július 21-ig mentességet adott az ólom magas olvadáspontú forrasztóanyagokban (azaz ólmot legalább 85 tömegszázalékban tartalmazó ólomötvözetekben) való alkalmazására. A Bizottsághoz a 2011/65/EU irányelv 5. cikke (5) bekezdésének megfelelően 2015. január 21. előtt kérelem érkezett e mentességnek az 1–7. és a 10. kategória tekintetében történő megújítására.

               (3)

               Az ólom olyan lényeges tulajdonságokat kölcsönöz a forrasztóanyagoknak, mint a magas olvadáspont, az elektromos vezetőképesség, a hővezetés, a duktilitás, a korrózióállóság, a megfelelő oxidációs jelleg és a nedvesíthetőség.

               (4)

               Jelenleg a magas olvadáspontú forrasztóanyagokban lévő ólom helyettesítése vagy kivonása tudományosan és műszakilag nem kivitelezhető. A jelenlegi szakaszban a mentesség hatályának leszűkítése sem lehetséges az érintett alkalmazások sokfélesége miatt.

               (5)

               Mivel az 1–7. és a 10. kategóriába tartozó érintett alkalmazások esetében ma még nem állnak rendelkezésre és várhatóan a közeljövőben sem fognak a piacra kerülni megbízható alternatívák, a mentesség érvényességi időtartamát indokolt 2021. július 21-ig meghosszabbítani, ellenben a megfogalmazás nem feltétlenül szükséges bontása és egy rövidebb időtartam biztosítása szükségtelen adminisztratív terhet jelentene az ipar számára. A 2011/65/EU irányelv III. mellékletében szereplő mentességek hatálya közötti átfedések elkerülése érdekében a javasolt megfogalmazás egyértelművé teszi, hogy a 24. mentesség hatálya alá tartozó alkalmazások (Korong- és síkmátrix alakú többrétegű kerámiakondenzátorok géppel készített átmenőfuratokba történő forrasztásához használt forrasztóanyagok) nem tartoznak a 7. a) mentesség hatálya alá. Az 1–7. és a 10. kategóriától eltérő kategóriák esetében az érvényben lévő mentesség a 2011/65/EU irányelv 5. cikke (2) bekezdésének második albekezdésében megállapított érvényességi időtartamig marad hatályban.

               (6)

               A 2011/65/EU irányelvet ezért ennek megfelelően módosítani kell,

         ELFOGADTA EZT AZ IRÁNYELVET:
   1. cikk
   A 2011/65/EU irányelv III. melléklete ezen irányelv mellékletének megfelelően módosul.
   2. cikk
   (1)   A tagállamok legkésőbb 2019. június 30-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.
   Ezeket a rendelkezéseket 2019. július 1-jétől alkalmazzák.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2018. március 1-jén.

            a Bizottság részéről

            az elnök

         Jean-Claude JUNCKER

      (1)  HL L 174., 2011.7.1., 88. o.

      MELLÉKLET
      A 2011/65/EU irányelv III. mellékletében a 7. a) pont helyébe a következő szöveg lép:

                     „7. a)

                     Magas olvadáspontú forrasztóanyagokban (azaz ólmot legalább 85 tömegszázalékban tartalmazó ólomötvözetekben) lévő ólom

                     A mentesség az 1–7. és a 10. kategóriára vonatkozik (az e melléklet 24. pontjának hatálya alá tartozó alkalmazásokat kivéve), és lejárta 2021. július 21.
                     A mentesség lejárta a 8. és a 9. kategóriába tartozó, az in vitro diagnosztikai orvostechnikai eszközöktől, valamint az ipari felügyeleti és vezérlő eszközöktől eltérő eszközök esetében 2021. július 21.
                     A mentesség lejárta a 8. kategóriába tartozó in vitro diagnosztikai orvostechnikai eszközök esetében 2023. július 21.
                     A mentesség lejárta a 9. kategóriába tartozó ipari felügyeleti és vezérlő eszközök és a 11. kategória esetében 2024. július 21.”


title: A Bizottság (EU) 2019/169 felhatalmazáson alapuló irányelve (2018. november 16.) a 2011/65/EU európai parlamenti és tanácsi irányelv III. mellékletének az egyes kondenzátorokban használt dielektromos kerámiában lévő ólomra megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról (EGT-vonatkozású szöveg.)

text:
                  5.2.2019

                  HU

                  Az Európai Unió Hivatalos Lapja

                  L 33/5

         A BIZOTTSÁG (EU) 2019/169 FELHATALMAZÁSON ALAPULÓ IRÁNYELVE
         (2018. november 16.)
         a 2011/65/EU európai parlamenti és tanácsi irányelv III. mellékletének az egyes kondenzátorokban használt dielektromos kerámiában lévő ólomra megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre (1) és különösen annak 5. cikke (1) bekezdésének a) pontjára,
         mivel:

                     (1)

                     A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzanak egyes, az említett irányelv II. mellékletében felsorolt veszélyes anyagokat. Ez a követelmény nem vonatkozik a 2011/65/EU irányelv III. mellékletében felsorolt alkalmazásokra.

                     (2)

                     A 2011/65/EU irányelv hatálya alá tartozó elektromos és elektronikus berendezések különböző kategóriáit (1–11. kategória) az említett irányelv I. melléklete sorolja fel.

                     (3)

                     Az ólom a 2011/65/EU irányelv II. mellékletében felsorolt korlátozott anyag. Az ólomnak a 125 V AC vagy 250 V DC vagy ennél magasabb névleges feszültségű kondenzátorokban használt dielektromos kerámiában való alkalmazása azonban mentességet élvez a korlátozás alól, és jelenleg az említett irányelv III. mellékletének 7. c) II. bejegyzésében szerepel. A mentesség lejárati ideje az 1–7. és a 10. kategória esetében 2016. július 21. volt.

                     (4)

                     A Bizottsághoz a 2011/65/EU irányelv 5. cikke (5) bekezdésének megfelelően 2015. január 21. előtt kérelem érkezett a mentesség megújítására. A mentesség mindaddig érvényben marad, amíg a szóban forgó kérelemről határozatot nem fogadnak el.

                     (5)

                     Az elektromos töltés tárolására és felszabadítására alkalmas (elektrosztatikus kapacitással rendelkező), 125 V AC vagy 250 V DC vagy ennél magasabb névleges feszültségű diszkrét kerámiakondenzátorok a nagyfeszültségű áramkörökben az elektromos és elektronikus berendezések széles skálájába vannak beépítve. Ezek mindenfajta piacokon és alkalmazásokban használatosak, például szociális infrastruktúra-rendszerekben, ipari automatizálásra, kőolaj- és ásványkutatásra, energiaátalakításra, nagyfeszültségű áramellátásra, távközlésre és orvostechnikai eszközökben.

                     (6)

                     A dielektromos kerámiában lévő ólom révén elérhető, hogy nagy üzemi feszültségen magas legyen a dielektromos állandó, (magas hőmérsékleten is) nagy legyen az energiatároló képesség, nagy feszültségen és magas hőmérsékleten kicsi legyen a szivárgás, valamint hogy nagy áramerősségen, frekvencián és hőmérsékleten kicsi legyen a veszteség.

                     (7)

                     Az ólom helyettesítése vagy kivonása egyes kerámiakondenzátorok esetében – megbízható helyettesítő anyagok hiányában – tudományos szempontból és műszakilag még mindig nem kivitelezhető. A mentesség nem gyengíti a környezet és az egészség 1907/2006/EK európai parlamenti és tanácsi rendelet (2) által biztosított védelmét. Ezért az ólomnak a 125 V AC vagy 250 V DC vagy ennél magasabb névleges feszültségű kondenzátorokban használt dielektromos kerámiában való alkalmazására vonatkozó mentességet indokolt megújítani. Az egyértelműség érdekében a 2011/65/EU irányelv III. mellékletébe fel kell venni, hogy a 7. c) I. és a 7. c) IV. bejegyzés hatálya alá tartozó alkalmazások nem tartoznak a 7. c) II. bejegyzés hatálya alá.

                     (8)

                     mivel az érintett alkalmazások esetében ma még nem állnak rendelkezésre megbízható alternatívák a piacon, az 1–7. és a 10. kategóriára vonatkozó mentességet indokolt a maximális öt éves időtartamra, azaz 2021. július 21-ig megújítani. A megbízható helyettesítés felkutatására irányuló folyamatos erőfeszítések eredményeire tekintettel a mentesség érvényességének ilyetén megállapítása valószínűleg nem gyakorol kedvezőtlen hatást az innovációra.

                     (9)

                     Az 1–7. és a 10. kategóriától eltérő kategóriák esetében az érvényben lévő mentesség a 2011/65/EU irányelv 5. cikke (2) bekezdésének második albekezdésében megállapított érvényességi időtartamig marad hatályban. Az egyértelműség érdekében az említett irányelv III. mellékletét ki kell egészíteni a lejárati dátumokkal.

                     (10)

                     A 2011/65/EU irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

            1. cikk
            A 2011/65/EU irányelv III. melléklete ezen irányelv mellékletének megfelelően módosul.

            2. cikk

               (1)   A tagállamok legkésőbb 2020. február 29-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.
               Ezeket a rendelkezéseket 2020. március 1-jétől alkalmazzák.
               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

            3. cikk
            Ez az irányelv az Európai Unió Hivatalos Lapjában való kihirdetését követő huszadik napon lép hatályba.

            4. cikk
            Ennek az irányelvnek a tagállamok a címzettjei.

            Kelt Brüsszelben, 2018. november 16-án.

                  a Bizottság részéről

                  az elnök

               Jean-Claude JUNCKER

            (1)  HL L 174., 2011.7.1., 88. o.

            (2)  Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH) és az Európai Vegyianyag-ügynökség létrehozásáról (HL L 396., 2006.12.30., 1. o.).

            MELLÉKLET
            A III. mellékletben a 7. c) II. bejegyzés helyébe a következő szöveg lép:

                           „7. c) II.

                           125 V AC vagy 250 V DC vagy ennél magasabb névleges feszültségű kondenzátorokban használt dielektromos kerámiában lévő ólom

                           Nem vonatkozik az e melléklet 7. c) I. és 7. c) IV. pontja hatálya alá tartozó alkalmazásokra.
                           A mentesség a következő időpontokban lejár:

                                       —

                                       az 1–7. és a 10. kategória esetében 2021. július 21-én,

                                       —

                                       a 8. és a 9. kategóriába tartozó, az in vitro diagnosztikai orvostechnikai eszközöktől, valamint az ipari felügyeleti és vezérlő eszközöktől eltérő eszközök esetében 2021. július 21-én,

                                       —

                                       a 8. kategóriába tartozó in vitro diagnosztikai orvostechnikai eszközök esetében 2023. július 21-én,

                                       —

                                       a 9. kategóriába tartozó ipari felügyeleti és vezérlő eszközök és a 11. kategória esetében 2024. július 21-én.”


title: A Bizottság (EU) 2019/171 felhatalmazáson alapuló irányelve (2018. november 16.) a 2011/65/EU európai parlamenti és tanácsi irányelv III. mellékletének a villamos érintkezésekben lévő kadmiumra és vegyületeire megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról (EGT-vonatkozású szöveg.)

text:
                  5.2.2019

                  HU

                  Az Európai Unió Hivatalos Lapja

                  L 33/11

         A BIZOTTSÁG (EU) 2019/171 FELHATALMAZÁSON ALAPULÓ IRÁNYELVE
         (2018. november 16.)
         a 2011/65/EU európai parlamenti és tanácsi irányelv III. mellékletének a villamos érintkezésekben lévő kadmiumra és vegyületeire megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre (1) és különösen annak 5. cikke (1) bekezdésének a) pontjára,
         mivel:

                     (1)

                     A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzanak egyes, az említett irányelv II. mellékletében felsorolt veszélyes anyagokat. Ez a követelmény nem vonatkozik a 2011/65/EU irányelv III. mellékletében felsorolt alkalmazásokra.

                     (2)

                     A 2011/65/EU irányelv hatálya alá tartozó elektromos és elektronikus berendezések különböző kategóriáit (1–11. kategória) az említett irányelv I. melléklete sorolja fel.

                     (3)

                     A kadmium a 2011/65/EU irányelv II. mellékletében felsorolt korlátozott anyag. A kadmiumnak és vegyületeinek a villamos érintkezésekben való alkalmazása azonban mentességet élvez a korlátozás alól, és jelenleg az említett irányelv III. mellékletének 8. b) bejegyzésében szerepel. A mentesség lejárati ideje az 1–7. és a 10. kategória esetében 2016. július 21. volt.

                     (4)

                     A Bizottsághoz a 2011/65/EU irányelv 5. cikke (5) bekezdésének megfelelően 2015. január 21. előtt kérelem érkezett a mentesség megújítására. A mentesség mindaddig érvényben marad, amíg a szóban forgó kérelemről határozatot nem fogadnak el.

                     (5)

                     A villamos érintkezések kadmiumot tartalmazó anyagait számos elektromechanikus eszközben használják olyan alkatrészként, amely az érintkező felületein keresztül szakaszosan képes vezetni az áramot. Az érintett eszközök közé tartoznak különösen a villanymotorok elektromos kapcsolói, a relék és kapcsolók, a szerszámgépek és készülékek kapcsolói, a kapcsoló berendezések megszakítói, a tápegységek, a foglaltság-/késleltető érzékelők, valamint a világításszabályozó panelek.

                     (6)

                     A villamos érintkezésekben lévő kadmium olyan alapvető tulajdonságokat biztosít az alternatívákhoz képest, mint a jobb teljesítmény, az ívoltás, a nagyobb vezetőképesség, az érintkezés kisebb mértékű eróziója és a viszonylag egyszerű gyártás.

                     (7)

                     A kadmium helyettesítése vagy kivonása a jelenlegi mentesség hatálya alá tartozó egyes alkalmazások esetében – megbízható helyettesítő anyagok hiányában – tudományos szempontból és műszakilag még mindig nem kivitelezhető, vagy a rendelkezésre álló helyettesítő anyagok megbízhatóságának biztosítása több időt igényel. A mentesség nem gyengíti a környezet és az egészség 1907/2006/EK európai parlamenti és tanácsi rendelet (2) által biztosított védelmét. Ezért a mentességet a szóban forgó alkalmazások tekintetében meg kell újítani.

                     (8)

                     A mentesség hatálya alá tartozó többi alkalmazás esetében a megújítás feltételei nem teljesülnek. A szóban forgó alkalmazásokra vonatkozó mentességet a 2011/65/EU irányelv 5. cikkének (6) bekezdésével összhangban ezen felhatalmazáson alapuló irányelv hatálybalépésétől számított 12 hónapig továbbra is alkalmazni kell.

                     (9)

                     mivel a szóban forgó megújítás által érintett alkalmazások esetében ma még nem állnak rendelkezésre megbízható alternatívák a piacon, vagy az alternatívák megbízhatóságának biztosítása több időt igényel, a szóban forgó alkalmazásokra vonatkozó mentességet az 1–7. és a 10. kategória esetében indokolt a maximális öt éves időtartamra, azaz 2021. július 21-ig megújítani. A megbízható helyettesítés felkutatására irányuló folyamatos erőfeszítések eredményeire tekintettel a mentesség érvényességének ilyetén megállapítása valószínűleg nem gyakorol kedvezőtlen hatást az innovációra.

                     (10)

                     Az 1–7. és a 10. kategóriától eltérő kategóriák esetében az érvényben lévő mentesség a 2011/65/EU irányelv 5. cikke (2) bekezdésének második albekezdésében megállapított érvényességi időtartamig marad hatályban. Az egyértelműség érdekében az említett irányelv III. mellékletét ki kell egészíteni a lejárati dátumokkal.

                     (11)

                     A 2011/65/EU irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

            1. cikk
            A 2011/65/EU irányelv III. melléklete ezen irányelv mellékletének megfelelően módosul.

            2. cikk

               (1)   A tagállamok legkésőbb 2020. február 29-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.
               Ezeket a rendelkezéseket 2020. március 1-jétől kell alkalmazni.
               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

            3. cikk
            Ez az irányelv az Európai Unió Hivatalos Lapjában való kihirdetését követő huszadik napon lép hatályba.

            4. cikk
            Ennek az irányelvnek a tagállamok a címzettjei.

            Kelt Brüsszelben, 2018. november 16-án.

                  a Bizottság részéről

                  az elnök

               Jean-Claude JUNCKER

            (1)  HL L 174., 2011.7.1., 88. o.

            (2)  Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH) és az Európai Vegyianyag-ügynökség létrehozásáról (HL L 396., 2006.12.30., 1. o.).

            MELLÉKLET
            A III. mellékletben a 8. b) bejegyzés helyébe a következő szöveg lép:

                           „8. b)

                           A villamos érintkezésekben lévő kadmium és vegyületei

                           A mentesség a 8., a 9. és a 11. kategóriára vonatkozik, és a következő időpontokban lejár:

                                       —

                                       a 8. és a 9. kategóriába tartozó, az in vitro diagnosztikai orvostechnikai eszközöktől, valamint az ipari felügyeleti és vezérlő eszközöktől eltérő eszközök esetében 2021. július 21-én,

                                       —

                                       a 8. kategóriába tartozó in vitro diagnosztikai orvostechnikai eszközök esetében 2023. július 21-én,

                                       —

                                       a 9. kategóriába tartozó ipari felügyeleti és vezérlő eszközök és a 11. kategória esetében 2024. július 21-én.

                           8. b) I.

                           A következőkben alkalmazott villamos érintkezésekben lévő kadmium és vegyületei:

                                       —

                                       megszakítók,

                                       —

                                       hőérzékelő vezérlők,

                                       —

                                       termikus motorvédő készülékek (kivéve a légmentesen zárt hővédő készülékeket),

                                       —

                                       a következő váltakozó áramú kapcsolók:

                                                   —

                                                   legalább 250 V-os váltakozó áramnál legalább 6 A, vagy

                                                   —

                                                   legalább 125 V-os váltakozó áramnál legalább 12 A,

                                       —

                                       legalább 18 V-os egyenáramnál legalább 20 A áramerősségre méretezett egyenáramú kapcsolók, és

                                       —

                                       legalább 200 Hz frekvenciájú tápfeszültséghez való kapcsolók.

                           A mentesség az 1–7. és a 10. kategóriára vonatkozik, és 2021. július 21-én lejár.”